《游洞霄宫》
宋代·秘仲威

洞霄之名天下闻，洞霄之职宰辅分。
闻名姓往未识面，寄禄于辅徒纷纷。
身到仙关不如我，九虎迎门开□锁。
六洞高人接笑谈，三泉隐客通香火。
风来万壑嘶松杉，水绕百折鸣嵌岩。
门前俗客自敛迹，不待立柱名隔凡。
群仙挽衣留我住，因一相逢忽相语。
双径秋风已扫尘，奚为后我同归去。